
REFERAT DE APROBARE – EXPUNERE DE MOTIVE
la proiectul de hotărâre privind acordarea unui mandat special reprezentantului Comunei Mihai Viteazu în Adunarea Generală a Asociaților societății Transport Urban Public SRL

în conformitate cu prevederile art. 136, alin. 3 , alin. 8, lit. a din OUG nr. 57/2019 privind Codul administrativ, întocmesc prezentul Referat de aprobare la proiectul de hotărâre susmenționat, inițiat de Primarul Comunei Mihai Viteazu, în conformitate cu prevederile art. 136, alin. 1 din OUG nr. 57/2019 privind Codul administrativ, portivit cărora proiectele de hotărâri pot fi inițiate de primar.

	Luând în considerare:
- Adresa nr. 4685/28.10.2025 emisă de către Directorul general al societății Transport Urban Public SRL, înregistrată la Compartimentul Relația cu Consiliul Local sub nr. 210/28.10.2025, prin care se solicită aprobarea contractării de către societate a unui credit în valoare de 400.000 lei în vederea achiziționării unor bunuri cuprinse în lista de investiții aprobată pentru anul 2025;

- Hotărârea Consiliului Local al Municipiului Turda nr. 40/30.04.2025 privind aprobarea Programului de investiții al societății Transport Urban Public S.R.L. pentru anul 2025, anexă la Contractul de delegare a serviciului de transport public local de călători prin curse regulate pe raza administrativ-teritorială a Municipiului Turda.

Având în vedere prevederile:
· Legii nr. 92/2007 - Legea serviciilor publice de transport persoane în unități administrativ-teritoriale, cu modificările și completările ulterioare;
· Legii nr. 51/2006, republicată, privind serviciile comunitare de utilități publice, cu modificările și completările ulterioare;
· art. 111 alin. (2) lit. e) din Legea nr. 31/1990 privind societăţile, cu modificările şi completările ulterioare;
· Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
· art. 129 alin. (2) lit. d), alin. (3) lit. d) și alin. (7) lit. n) din Codul Administrativ, aprobat prin O.U.G. nr. 57/2019, cu modificările și completările ulterioare;

	Propun: adoptarea Proiectului de hotărâre privind acordarea unui mandat special reprezentantului Comunei Mihai Viteazu în Adunarea Generală a Asociaților societății Transport Urban Public SRL.

